Erinome (Mound)
De Mound Erinome (oder Jupiter XXV) ass ee vun de klenge baussenzege Mounde vum Planéit Jupiter.

Entdeckung 
Den Erinome gouf den 23. November 2000 vun Astronome vun der Universitéit vun Hawaii entdeckt. Ufanks krut de Mound déi virleefeg Bezeechnung S/2000 J 4.

De Mound gouf no der Erinome aus der griichescher Mythologie, der Duechter vum Celes genannt.

Bunndaten 
Den Erinome kreest a 728 Deeg, 12 Stonnen a 14 Minutten op enger mëttlerer Distanz vun 23.196.000 km ëm de Jupiter. D'Bunn huet eng Exzentrizitéit vun 0,2665. Mat enger Inklinatioun vun 164,934° ass d'Bunn retrograd, d. h. de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt den Erinome zu der Carme-Grupp gezielt, genannt nom Jupitermound Carme.

Physikalesch Daten 
Den Erinome huet e mëttleren Duerchmiesser vun zirka 3 km. Seng Dicht gëtt op 2,6 g/cm³ geschat. E besteet warscheinlech haaptsächlech aus Silikatgestengs. De Mound huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,8m.

Kuckt och

Um Spaweck 
 MPEC 2001-A28: S/2000 J 2, S/2000 J 3, S/2000 J 4, S/2000 J 5, S/2000 J 6 5. Januar 2001 (Entdeckung)
 MPEC 2001-W33: S/2000 J 4 20. November 2001 (Zeréckerentdeckung)

Jupitermounden
Astronomesch Objeten déi 2000 entdeckt goufen
Entdeckunge vum Scott S. Sheppard